Document ID: 31997R0112

KOMISSION ASETUS (EY) N:o 112/97,
annettu 22 päivänä tammikuuta 1997,
riisin ja rikkoutuneiden riisinjyvien tuontia koskevien tiettyjen tariffikiintiöiden avaamisesta ja hallinnoinnista annetun neuvoston asetuksen (EY) N:o 1522/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Itävallan, Suomen ja Ruotsin Euroopan unioniin liittymisen johdosta käytyjen GATT-sopimuksen XXIV artiklan 6 kohdan mukaisten neuvottelujen seurauksena yhteisön sovellettaviksi tulevien tullien vahvistamisesta 22 päivänä joulukuuta 1995 annetun neuvoston asetuksen (EY) N:o 3093/95 (1) ja erityisesti sen 5 artiklan,
ottaa huomioon Thaimaan kanssa käytyjen GATT-sopimuksen XXIII artiklan mukaisten neuvottelujen tulosten hyväksymisestä 13 päivänä toukokuuta 1996 tehdyn neuvoston päätöksen 96/317/EY (2) ja erityisesti sen 3 artiklan,
sekä katsoo, että
Thaimaan tariffikiintiöiden hallinnointi on aiheuttanut tiettyjä hallinnollisia ongelmia; sen vuoksi on aiheellista sallia tietty lisäjousto tariffikiintiöissä rikkoutuneiden riisinjyvien tuonnin osalta vuonna 1996,
tariffikiintiöiden hallinnointi perustuu olennaisesti alkuperämaan myöntämiin vientitodistuksiin; on tärkeää, että hakijat toimittavat alkuperäisen vientitodistuksen,
on tärkeää tähdentää, että jäsenvaltioiden on toimitettava tuodut tavaramäärät pienissä pakkauksissa, komission yksiköiden tämän asetuksen mukaisesti tuotuja tavaramääriä koskevan valvonnan mahdollistamiseksi,
olisi säädettävä, että hakijat voivat jättää ainoastaan yhden hakemuksen kyseiselle osuudelle ja alkuperämaalle kuuluvan enimmäiskiintiön osalta todistushakemuksissa esiintyvän keinottelun estämiseksi, ja
viljan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan neuvoston asetus (EY) N:o 1522/96 (3) seuraavasti:
1. Korvataan 2 artiklan 3 kohta seuraavalla kohdalla:
"3. Määrät, joiden osalta tuontitodistuksia ei ole annettu ensimmäisessä, toisessa tai kolmannessa osuudessa, siirretään vastaavan kiintiön seuraavaan osuuteen.
Niiden määrien osalta, joille ei ole annettu tuontitodistuksia syyskuun osuudessa, voidaan hakea tuontitodistusta kaikkien kyseiselle kiintiölle vahvistettujen alkuperämaiden osalta lokakuun vastaavan ylimääräisen osuuden osana 4 artiklan 1 kohdan ensimmäisen alakohdan mukaisesti, lukuun ottamatta edellä 1 kohdan c alakohdassa ja 2 kohdan c alakohdassa säädettyjä määriä.
Niiden Thaimaata koskevien 2 kohdan c alakohdassa säädettyjen määrien osalta, joille ei ole annettu tuontitodistusta syyskuun 1996 osuudessa, avataan kuitenkin 12 498,9 tonnin lisäosuus 4 artiklan 1 kohdan toisen alakohdan mukaisesti."
2. Korvataan 3 artikla seuraavasti:
"3 artikla
Kun tuontitodistusta haetaan Thaimaasta peräisin olevan riisin ja rikkoutuneiden riisinjyvien osalta sekä Australista peräisin olevan riisin osalta 1 artiklassa säädettyjen järjestelyjen mukaisesti, niiden mukana on oltava liitteissä I ja II vahvistetun mallin mukaisesti täytetyt ja vastaavasti niissä mainittujen maiden toimivaltaisten viranomaisten antamat alkuperäiset vientitodistukset. Liitteessä I olevan 7, 8 ja 9 kohdan täyttäminen on vapaaehtoista. Edellä 2 artiklassa säädettyjen osuuksien mukaisesti myönnetyt vientitodistukset ovat voimassa ainoastaan kyseisenä vuonna."
3. Korvataan 4 artiklan 1 kohta seuraavalla kohdalla:
"1. Todistushakemukset on jätettävä kyseisen jäsenvaltion toimivaltaiselle viranomaiselle kutakin osuutta vastaavan kuukauden viiden ensimmäisen työpäivän aikana.
Thaimaalle varattujen 2 artiklan 3 kohdan kolmannessa alakohdassa säädettyjen määrien osalta todistushakemukset on kuitenkin jätettävä kyseisen jäsenvaltion toimivaltaiselle viranomaiselle tämän asetuksen voimaantuloa seuraavien kolmen ensimmäisen työpäivän aikana."
4. Lisätään 4 artiklan 5 kohtaan luetelmakohta seuraavasti:
"- jos vientitodistusta ei vaadita, hakijoiden on jätettävä ainoastaan yksi hakemus kyseiselle osuudelle ja alkuperämaalle kuuluvan enimmäismäärän osalta."
5. Korvataan 7 artiklan 4 kohta seuraavalla kohdalla
"4. Todistusten voimassaoloaika vahvistetaan asetuksen (EY) N:o 1162/95 6 artiklan 1 kohdan mukaan. Voimassaoloaika ei kuitenkaan voi ulottua pidemmälle kuin todistuksen antovuoden 31 päivään joulukuuta, lukuun ottamatta vuotta 1996."
6. Korvataan 8 artiklan b alakohta seuraavalla kohdalla:
"b) jokaisen vapaaseen liikkeeseen luovuttamisen jälkeisen kuukauden viimeisenä työpäivänä CN-koodin, pakkauksen ja alkuperämaan mukaan jaotellut määrät, jotka on tosiasiallisesti luovutettu vapaaseen liikkeeseen."
7. Lisätään 9 artiklaan 3 kohta seuraavasti:
"3. Edellä 2 kohdan mukaisissa pakkauksissa maahantuodut ja vapaaseen liikkeeseen luovutetut määrät on ilmoitettava asianmukaisessa tuontitodistuksessa asetuksen (ETY) N:o 3719/88 22 artiklan mukaisesti."
8. Korvataan asetuksen (EY) N:o 1522/96 liite II tämän asetuksen liitteellä.
2 artikla
Tämä asetus tulee voimaan toisena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä tammikuuta 1997.

Labels: 3
17
18